

**ΕΡΤ2 – Τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2 συμπληρώνεται ως εξής:**

**ΣΑΒΒΑΤΟ 21/12/2024, στις 12:00: Τ’ ΑΣΤΕΡΙΑ ΛΑΜΠΟΥΝ ΓΙΑ ΠΑΝΤΑ - ΕΡΤ ΑΡΧΕΙΟ (Ε) Κ8 W**

**Πορτρέτα-αφιερώματα σε δημοφιλείς Έλληνες ηθοποιούς του παλιού ελληνικού κινηματογράφου.**

Οι παλιοί φίλοι ξαναγυρνούν. Έρχονται για μία ακόμα φορά να φωτίσουν με τη λάμψη τους την οθόνη της ζωής μας.

Μέσα από ταινίες που μένουν στη μνήμη σαν η κάθε μια τους να αποτελεί ένα καρέ στη μεγάλη ταινία που λέγεται Ελλάδα.

Τα βάσανα, οι πόθοι, οι κρυφές επιθυμίες, ο χορός, το τραγούδι όλα είναι εδώ.

Τα παιδιά-θαύματα, το μελό, οι κακοί, οι συνθέτες, το μιούζικαλ, οι μπούφοι και ο ερωτισμός, αποτελούν τα πιο σημαντικά κομμάτια ενός παζλ που άρχισε να στήνεται λίγο μετά τον πόλεμο μπροστά στα μάτια των Ελλήνων θεατών.

Άλλοτε ασπρόμαυρες κι άλλοτε έγχρωμες και φανταχτερές οι εικόνες του ελληνικού κινηματογράφου μπορούν ακόμα να παρασύρουν τις αισθήσεις μας σε μονοπάτια μυστικά και ανεξερεύνητα.

Τα είδωλά μας αφήνουν για λίγο την αιώνια λάμψη που τους χαρίζει το μαγικό φίλτρο του σελιλόιντ και έρχονται μπροστά στον φακό για να μιλήσουν, να θυμηθούν να σχολιάσουν αλλά και να σχολιασθούν.

Κριτικοί, δημοσιογράφοι, ιστορικοί, απλοί θεατές θα βοηθήσουν κι αυτοί στη σκιαγράφηση του κοινωνικοπολιτικού πλαισίου, αλλά και των συνθηκών μέσα στις οποίες γεννήθηκαν, μεγάλωσαν και κάποια στιγμή ίσως κατέρρευσαν οι θεματολογικές επιλογές του ελληνικού κινηματογράφου.

**«Βασίλης Αυλωνίτης»**

Στο συγκεκριμένο επεισόδιο της σειράς παρέχονται πληροφορίες για την καλλιτεχνική πορεία του ηθοποιού **Βασίλη Αυλωνίτη,** εστιάζοντας στην εμφάνισή του στον ελληνικό κινηματογράφο, ενώ αναφέρονται και στοιχεία της προσωπικής του ζωής.

Περιέχονται χαρακτηριστικές σκηνές από ελληνικές ταινίες στις οποίες εμφανίζεται και υλικό συνεντεύξεων για τον ηθοποιό, μεταξύ των οποίων και της Τζένης Καρέζη.

**Προλογίζει ο Αλέκος Σακελλάριος**

**Παρουσίαση:** Πάνος Κατέρης

**Δημοσιογραφική επιμέλεια:** Ροζίτα Σώκου

**Σκηνοθεσία:** Πάνος Κέκας

**Έτος παραγωγής:** 1990

**ΚΥΡΙΑΚΗ 22/12/2024, στις 10:30: ΧΡΙΣΤΟΥΓΕΝΝΙΑΤΙΚΗ ΣΥΝΑΥΛΙΑ ΤΗΣ ΕΘΝΙΚΗΣ ΣΥΜΦΩΝΙΚΗΣ ΟΡΧΗΣΤΡΑΣ ΚΑΙ ΤΗΣ ΧΟΡΩΔΙΑΣ ΤΗΣ ΕΡΤ 2023  (E)**

Μαγνητοσκοπημένη συναυλία της **Εθνικής Συμφωνικής Ορχήστρας** και της **Χορωδίας της ΕΡΤ,** που πραγματοποιήθηκε στο Μέγαρο Μουσικής Αθηνών, τη Δευτέρα 18 Δεκεμβρίου 2023.

Η Εθνική Συμφωνική Ορχήστρα της ΕΡΤ, υπό τη μουσική διεύθυνση του **Μιχάλη Οικονόμου,** παρουσιάζει χριστουγεννιάτικες μελωδίες, δημοφιλή έργα, ύμνους και παραδοσιακά κάλαντα, στην καθιερωμένη εορταστική συναυλία.

Τη βραδιά ανοίγει η Χορωδία της ΕΡΤ με ένα δεκαπεντάλεπτο πρόγραμμα a cappella, υπό τη μουσική διεύθυνση του **Μιχάλη Παπαπέτρου.**

**Σολίστ: Βασιλική Καραγιάννη** (σοπράνο)**, Ηλίας Λιβιεράτος** (βιόλα), **Ελένη Κεβεντζίδου** (εκκλησιαστικό όργανο)

**Εθνική Συμφωνική Ορχήστρα - Χορωδία της ΕΡΤ**

**Μουσική Διεύθυνση Χορωδίας: Μιχάλης Παπαπέτρου**

**Μουσική Διεύθυνση ΕΣΟ: Μιχάλης Οικονόμου**

**ΚΥΡΙΑΚΗ 22/12/2024, στις 12:10: Τ’ ΑΣΤΕΡΙΑ ΛΑΜΠΟΥΝ ΓΙΑ ΠΑΝΤΑ - ΕΡΤ ΑΡΧΕΙΟ (Ε) Κ8 W**

**Πορτρέτα-αφιερώματα σε δημοφιλείς Έλληνες ηθοποιούς του παλιού ελληνικού κινηματογράφου.**

**«Βασίλης Λογοθετίδης»**

Στο συγκεκριμένο επεισόδιο, μέσα από αποσπάσματα συνεντεύξεων δημοσιογράφων και γνωστών ηθοποιών, που συνεργάστηκαν με τον **Βασίλη Λογοθετίδη,** σκιαγραφείται το πορτρέτο του ηθοποιού, με αναφορές σε στοιχεία της βιογραφίας του και σε περιστατικά της προσωπικής του ζωής.

Περιέχεται φωτογραφικό υλικό και οπτικοακουστικό με στιγμιότυπα από ελληνικές ταινίες στις οποίες εμφανίζεται.

Aρχικά ο Αλέκος Σακελλάριος κάνει μια εισαγωγή για τον Β. Λογοθετίδη, δίνοντας διάφορες βιογραφικές πληροφορίες για τον ηθοποιό, εστιάζοντας στα παιδικά και νεανικά του χρόνια.

Στη συνέχεια, αναφέρει περιστατικό από τα γυρίσματα της ταινίας «Oι Γερμανοί ξανάρχονται» που φανερώνει τη σεμνότητα, τον επαγγελματισμό και τη συνεργατικότητα του Β. Λογοθετίδη.

Στη συνέχεια, ηθοποιοί ζωντανεύουν στιγμές από τα γυρίσματα της ταινίας «Oι Γερμανοί ξανάρχονται» και συγκεκριμένα από τα γυρίσματα της σκηνής του τρελοκομείου.

Ο Πάνος Κατέρης μιλά για τις δύσκολες δεκαετίες του 1940 και του 1950 στην Ελλάδα, τον κοινωνικό αναβρασμό και την ανάγκη του κοινού για χιούμορ και διασκέδαση.

Ο Αλέκος Σακελλάριος κάνει, έπειτα, λόγο για την αποχώρηση του Β. Λογοθετίδη από ένα έργο του, καθώς διαφωνούσε με την επιλογή της πρωταγωνίστριας.

Στο σημείο αυτό αναφέρεται και η ηθοποιός Ίλυα Λιβυκού, η οποία ακούγεται μέσα από ηχητικό απόσπασμα να μιλά για τον Β. Λογοθετίδη, τον θίασό του και τη Σχολή του Βασιλικού Θεάτρου, όπου φοιτούσε η ίδια.

Η Ροζίτα Σώκου μιλά για τον Β. Λογοθετίδη, τοποθετώντας τη γέννησή του στο 1900 και αναφέροντας έργα στα οποία έπαιξε ο Β. Λογοθετίδης.

Ο ηθοποιός Βύρων Πάλλης μιλά για τη γνωριμία και τη συνεργασία του με τον Β. Λογοθετίδη, αναφέρει τον Δημήτρη Μυράτ και τη Δραματική Σχολή, τον Ροντήρη και το Εθνικό Θέατρο.

H Ίλυα Λιβυκού μιλά για τις παρέες και τη διασκέδαση της παρέας τους μετά τις παραστάσεις, αλλά και για τις προτιμήσεις του Β. Λογοθετίδη στη διασκέδαση.

Ο Βαγγέλης Πρωτόπαππας μιλά μετά για τον δάσκαλο και φίλο του, Βασίλη Λογοθετίδη, αναφέροντας πως ο δεύτερος δεν ήταν απλά κωμικός με τη στενή έννοια του όρου, ενώ η Σμάρω Στεφανίδου συγκινείται ενώ θυμάται τις συνεργασίες της με τον Β. Λογοθετίδη και τα ταξίδια τους στην Αίγυπτο και στην Αμερική.

Ακόμη, η Σμάρω Στεφανίδου κάνει λόγο για περιστατικό στο καράβι για την Αμερική, όπου ο Β. Λογοθετίδης είχε ένα ατύχημα και αυτό τον προβλημάτισε καθώς θεωρούσε πως έπρεπε να το κρατήσει κρυφό από το κοινό. Ακόμη αναφέρει αναμνήσεις της από την ταινία «Δεσποινίς ετών 39».

H Ίλυα Λιβυκού αναφέρει πως ήταν προληπτικός, ενώ ο Βαγγέλης Πρωτόπαππας και ο Αλέκος Σακελλάριος μιλούν για τον ευσεβή χαρακτήρα του Β. Λογοθετίδη, τη σεμνότητα και την αγάπη στο επάγγελμά του.

Ο Πάνος Χατζηκουτσέλης μιλά για την εμπειρία του ως θεατής στο θέατρο με τον Β. Λογοθετίδη και ανακαλεί σκηνή της κινηματογραφικής ταινίας «Σάντα Τσικίτα», που στην πραγματικότητα φανερώνει τις κωμικές αλλά και δραματικές ικανότητες του Β. Λογοθετίδη.

Το επεισόδιο κλείνει με τον Αλέκο Σακελλάριο να διηγείται με θαυμασμό την άποψη του Β. Λογοθετίδη για τη συνεργασία σκηνοθέτη και ηθοποιού.

**Προλογίζει ο Αλέκος Σακελλάριος**

**Παρουσίαση:** Πάνος Κατέρης

**Δημοσιογραφική επιμέλεια:** Ροζίτα Σώκου

**Σκηνοθεσία:** Πάνος Κέκας

**Έτος παραγωγής:** 1991

**ΚΥΡΙΑΚΗ 22/12/2024, στις 22:45: ΧΡΙΣΤΟΥΓΕΝΝΑ ΜΕ ΤΟΝ ΑΝΤΡΕ ΡΙΕ (ANDRE RIEU: CHRISTMAS DOWN UNDER) – A΄ ΤΗΛΕΟΠΤΙΚΗ ΜΕΤΑΔΟΣΗ GR live streaming & διαθέσιμο στο ERTFLIX**

**Μουσικό πρόγραμμα, παραγωγής 2019**

Μια μαγική βραδιά γεμάτη μουσική και χορό, με τις παγκοσμίου φήμης σοπράνο του, τους **The Platin Tenors** και πολλές εκπλήξεις, σε ζωντανή ηχογράφηση στο εμβληματικό Δημαρχείο του Σίδνεϊ.

**Αντρέ Ριέ:** «Είμαι πολύ χαρούμενος που θα μοιραστώ αυτή τη συναυλία με τους θαυμαστές μας απ’ όλο τον κόσμο και ελπίζω ότι βλέποντάς τη, θα διασκεδάσουν τόσο όσο κι εμείς όταν την κάναμε.»

Η συναυλία περιλαμβάνει πολύ αγαπημένες χριστουγεννιάτικες μελωδίες, όπως: «The Holy City», «Sleighride», «O Holy Night» και «Jingle Bells».

Επίσης, ρομαντικά κλασικά κομμάτια όπως τα: «Plaisir d'Amour», «Auld Lang Syne», «Highland Cathedral» και «Can't Help Falling in Love», διάσημα βαλς όπως τα: «Γαλάζιος Δούναβης», «Lara's Theme» από την ταινία «Δόκτωρ Ζιβάγκο» και «Strauss & Co», καθώς και τα δύο πιο διάσημα «Hallelujah» που έχουν γραφτεί ποτέ: η χαρούμενη μελωδία από το «Μεσσίας» του Χέντελ και η πολύ αγαπημένη εκδοχή του Λέοναρντ Κόεν.

Ετοιμαστείτε να σας συνεπάρει το επιβλητικό «O Fortuna» από την «Carmina Burana» του Καρλ Ορφ και να τραγουδήσετε το «We Wish You a Merry Christmas».

**KYΡΙΑΚΗ 22/12/2024, στις 03:00 ΞΕΝΗ ΤΑΙΝΙΑ: «7 μέρες στο Έντεμπε» (7 Days in Entebbe) Κ12 GR live streaming & διαθέσιμη στο ERTFLIX**

**Θρίλερ, συμπαραγωγής Ηνωμένου Βασιλείου-ΗΠΑ-Γαλλία-Μάλτα 2018**

**Σκηνοθεσία:** Χοσέ Παντίλα

**Πρωταγωνιστούν:** Ρόζαμουντ Πάικ, Ντάνιελ Μπρουλ, Έντι Μαρσάν, Πίτερ Σάλιβαν, Λίορ Εσκενάζι, Ντένις Μενοσέ, Μπεν Σνέτζερ

Βασισμένη σε πραγματικά γεγονότα η ταινία «7 μέρες στο Έντεμπε» αφηγείται μια σοκαριστική τρομοκρατική ενέργεια που οδήγησε σε μία από τις πιο τολμηρές αποστολές διάσωσης ομήρων στην Ιστορία.

Το καλοκαίρι του 1976, ένα αεροπλάνο της Air France που πραγματοποιούσε δρομολόγιο από το Τελ Αβίβ στο Παρίσι, μέσω Αθήνας, καταλαμβάνεται εν μέσω πτήσης από τέσσερις αεροπειρατές: δύο Παλαιστίνιους και δύο ακραίους Γερμανούς σοσιαλιστές.

Όταν το αεροπλάνο εκτρέπεται σε έναν εγκαταλειμμένο τερματικό σταθμό του αεροδρόμιου του Έντεμπε στην Ουγκάντα, οι τρομοκρατημένοι επιβάτες μετατρέπονται σε αντικείμενα διαπραγμάτευσης σε ένα θανάσιμο πολιτικό αδιέξοδο. Καθώς η πιθανότητα να βρεθεί μια διπλωματική λύση καταρρέει, η ισραηλινή κυβέρνηση θέτει σε ενέργεια ένα εξωφρενικό σχέδιο απελευθέρωσης των ομήρων πριν να είναι πολύ αργά.

Συνδυάζοντας γλαφυρές ιστορικές λεπτομέρειες και έντονο σασπένς, το «7 μέρες στο Έντεμπε» είναι μια δυνατή απεικόνιση της διεθνούς κρίσης που συγκλόνισε τον κόσμο.

**ΤΡΙΤΗ 24/12/2024, στις 00:30: ΓΚΟΥΕΝ ΣΤΕΦΑΝΙ (GWEN STEFANI: YOU MAKE IT FEEL LIKE CHRISTMAS) - Α' ΤΗΛΕΟΠΤΙΚΗ ΜΕΤΑΔΟΣΗ Κ8** **WEBTV GR ERTflix**

**Μουσικό πρόγραμμα, παραγωγής ΗΠΑ 2017**

Το **«You Make It Feel Like Christmas»** της **Γκουέν Στεφάνι** είναι μια σύγχρονη εκδοχή των παραδοσιακών χριστουγεννιάτικων τραγουδιών.

Με μουσικές παραστάσεις και διασκεδαστικά γιορτινά σκετσάκια, η εκπομπή αποτυπώνει το μεταδοτικό κέφι και το εμβληματικό στιλ της Στεφάνι και το μεταφέρει στους θεατές σε όλο τον κόσμο.

Στους εκλεκτούς καλεσμένους περιλαμβάνεται ο **Μπλέικ Σέλτον,** coach με πέντε νίκες στο «The Voice» του καναλιού NBC και πολυβραβευμένος σούπερ σταρ της μουσικής κάντρι. Εμφάνιση ως εκλεκτοί καλεσμένοι κάνουν και οι **Τσέλσι Χάντλερ, Κεν Τζεόνγκ, Σεθ ΜακΦάρλαν** και **Ne-Yo,** που γιορτάζουν μαζί με τη Στεφάνι.

Η Στεφάνι ερμηνεύει τραγούδια από το νέο της άλμπουμ, «You Make It Feel Like Christmas», καθώς και διάφορα κλασικά εορταστικά τραγούδια που περιλαμβάνονται στο άλμπουμ, όπως τα: «Jingle Bells», «Silent Night» and «Santa Baby».

**Η εκπομπή «ΣΤΑ ΤΡΑΓΟΥΔΙΑ ΛΕΜΕ ΝΑΙ» (Ε) πηγαίνει στη 01:30.**

**ΤΕΤΑΡΤΗ 25/12/2024, στις 20:30: ΜΙΚΡΟ ΠΟΡΤΡΕΤΟ - ΕΡΤ ΑΡΧΕΙΟ (Ε) Κ8 W**

**«Νίκος Αθηναίος, διευθυντής ορχήστρας»**

**Διεύθυνση παραγωγής:** Παυλίνα Παπαδοπούλου

**Σκηνοθεσία:** Μένης Θεοδωρίδης

**Διεύθυνση φωτογραφίας:** Απόστολος Κυρνάκης

**Παρουσίαση:** Μιχάλης Μεσσήνης

**ΠΕΜΠΤΗ 26/12/2024, στις 20:30: ΜΙΚΡΟ ΠΟΡΤΡΕΤΟ - ΕΡΤ ΑΡΧΕΙΟ (Ε) Κ8 W**

**«Σταμπολης, Χατζιδάκις, Θεοδωράκης»**

**Διεύθυνση παραγωγής:** Παυλίνα Παπαδοπούλου

**Σκηνοθεσία:** Μένης Θεοδωρίδης

**Διεύθυνση φωτογραφίας:** Απόστολος Κυρνάκης

**Παρουσίαση:** Μιχάλης Μεσσήνης

**ΠΑΡΑΣΚΕΥΗ 27/12/2024, στις 20:30: ΜΙΚΡΟ ΠΟΡΤΡΕΤΟ - ΕΡΤ ΑΡΧΕΙΟ (Ε) Κ8 W**

**«Σίμος Παπάνας - βιολί»**

**Συμμετέχει: Μπορισλάβα Ταρέβα** - πιάνο

**Διεύθυνση παραγωγής:** Παυλίνα Παπαδοπούλου

**Σκηνοθεσία:** Μένης Θεοδωρίδης

**Διεύθυνση φωτογραφίας:** Απόστολος Κυρνάκης

**Παρουσίαση:** Μιχάλης Μεσσήνης

**ΚΥΡΙΑΚΗ 29/12/2024, στις 19:00: ΧΡΙΣΤΟΥΓΕΝΝΑ ΜΕ ΤΟΝ ΑΝΤΡΕ ΡΙΕ (ANDRE RIEU: CHRISTMAS DOWN UNDER) (Ε) GR live streaming & διαθέσιμο στο ERTFLIX**

**Μουσικό πρόγραμμα, παραγωγής 2019**

**ΚΥΡΙΑΚΗ 29/12/2024, στις 21:30. ΞΕΝΗ ΤΑΙΝΙΑ: «ΑΝΙ» (Αλλαγή ώρας)**

**ΚΥΡΙΑΚΗ 29/12/2024, στις 23:40: LADY ANTEBELLUM - ON THIS WINTER'S NIGHT - Α' ΤΗΛΕΟΠΤΙΚΗ ΜΕΤΑΔΟΣΗ GR live streaming & διαθέσιμο στο ERTFLIX**

**Μουσικό πρόγραμμα, παραγωγής ΗΠΑ 2012**

Ανάμεσα στις συναυλίες της πολύ επιτυχημένης παγκόσμιας περιοδείας τους, οι **Lady Antebellum** πέρασαν το μικρό καλοκαιρινό τους διάλειμμα ηχογραφώντας χριστουγεννιάτικα τραγούδια για το άλμπουμ τους **«On This Winter’s Night».**

Αυτή η ταινία live συναυλιών δίνει πνοή σ’ αυτά τα τραγούδια με τη βοήθεια περισσότερων από 40 μουσικών συμφωνικής ορχήστρας στον συναυλιακό χώρο Schermerhorn Symphony Center στο Νάσβιλ.

Το πρόγραμμα περιλαμβάνει αγαπημένα εορταστικά τραγούδια όπως τα «Have Yourself A Merry Little Christmas» και «Let It Snow, Let It Snow, Let It Snow», μαζί με το δικό τους ομώνυμο τραγούδι του άλμπουμ «On This Winter’s Night».

Η συλλογή περιλαμβάνει 11 ζωντανές παραστάσεις, καθώς και προσωπικές χριστουγεννιάτικες ιστορίες, αναμνήσεις και παραδόσεις που το συγκρότημα Lady Antebellum μοιράζεται για πρώτη φορά με τους θαυμαστές του.

**Ως εκ τούτου, την Κυριακή 29/12/2024, οι νυχτερινές μεταδόσεις συνεχίζουν ως εξής:**

**00:40 Ο ΔΙΚΟΣ ΜΑΣ ΑΝΘΡΩΠΟΣ (Ε)**

**02:10 ΖΑΚΕΤΑ ΝΑ ΠΑΡΕΙΣ (Ε)**

**04:00 ΤΕΝΙΣ**